Lolland-Falsters Stifts-Tidende, 1843-12-30
Jndenlandske Efterretninger. Aabningen af Christian den Førstes Grav og den desangaaende af Conferentsraad Werlauff, Justitsraad Thomsen, Domprovst Ortwed og Kammerraad Hansen anstillede Undersøgelse har givet følgende Resultat: Tolv Tommer under Gulvets Overflade viste sig en aflang, af røde Muursteen opført, Grav-Hvælving, 4 Al. 15 Tom. lang. Ved at aabne denne i den østre Ende, fandtes omtrent 20 Tom. under Hvælvingen en fiirkantet Kiste, hvilende paa 3 Jernstænger, der ved 3 Jernkjæder paa hver Side vare befæstede i Sidemurene. Kisten, som udvendig var 3 Al. 19 Tom. lang og ved Fodenden 18 Tom. bred foroven, var af Egetræ, en Aabning, som det indfunkne Laag havde frembragt, viste, at det kun var en enkelt Kiste, som havde været betrukket med Lærred og derover igjen med ugarvet Skind. Uagtet Kistens ydre Form var aldeles kjendelig, befandt den sig dog i en næsten opløst Tilstand, som forøgedes ved den indtrængende athmosphæriske Luft, og kun tillod, gjennem den omtalte Aabning, at skimte svage Spor af et Liig. Ved Hvælvingens første Aabning den 4. ds. var ovenpaa Kisten fundet et Sværd, 2 Al. 3 3/4 Tom. langt, hvis Haandgreb og Pareerstang var af en Metalcomposition, Knappen synes at have været forgyldt; Skeden, som havde været af Læder, var fastrustet til Klingen. – Det var kjendeligt, at Hvælvingen maa have været opført efter Kistens Nedsættelse; ogsaa var der tydeligt Spor til, at den engang i en ældre Tid ovenfra har været aabnet; hvilket ogsaa vides at være skeet i Aaret 1581, da tillige det samme Sværd paa Kisten fandtes henlagt. Uagtet Kisten denne Gang ikke turde aabnes, og det, formedelst det nærliggende Fundament for den svære Granitpille, der bærer Capellets Hvælving, maatte ansees betænkeligt at forsøge nogen Aabning af Gravhvælvingens vestre Ende, lade dog de locale Omstændigheder, sammenholdte med historiske Kjendsgjerninger, det udenfor al Tvivl, at det er Christian den Førstes Hvilested; ligesom ogsaa Kistens betydelige Længde i Forhold til dens Smalhed, bestyrker det ældgamle Sagn og denne Konges ualmindelige Legemshøide. – Umiddelbart op til venstre Side af denne Gravhvælving stødte en lignende, men kortere, nemlig 3 Al. 8 Tom. lang og 1 Al. 2 Tom. bred. Ved at aabne denne, der ei har Spor af nogen tidligere Aabning, ligeledes fra den østre Ende, fandtes en enkelt, fiirkantet Kiste af Træ, overtrukket med dobbelt, garvet Læder, 3 Al lang, 18 Tom. bred, den hang i 6 Jerngreb, hvilende paa Jernbager, som vare befæstede i Hvælvingens Sidemure. - Denne Kiste var i saa høi Grad. gaaet i Forraadnelse, at Læderet, ved den forreste Ende havde antaget en sammenbøiet Form; derved bemærkedes tydelige Spor af et Skelet. Da det af gamle Beretninger vides, at Dronning Dorothea var begravet ved Siden af Kongen, og da baade Christian den Tredies og Frederik den Andens Dronninger hvile paa venstre Sid af deres kongelige Ægtefæller, kan det heller ikke være Tvivl underkastet, at denne Gravhvælving indslutter Levningerne af det oldenborgske Huses Stammemoder. Begge Gravhvælvingerne m.m. samt Sværdet bleve aftegnede af Architect Winstrup fra Kjøbenhavn; Aabningen udførtes af Muurmester Brock i Roeskilde. (Berl. Tid.)